

Fašiangy, Turíce, Veľká noc príde,

kto nemá kožucha, zima mu bude.

Ja nemám, ja nemám, len sa tak trasiem,

dajte mi slaniny nech sa napasiem.

A tam hore, na komíne, sedí kocúr na slanine,

choďte si ho odohnať a nám kúsok odrezať.

Ak sa máte porezať, pôjdeme si sám odrezať.

.........................................................

**Rozprávanie o fašiangoch kedysi**

Obdobie fašiangov od nepamäti pritiahlo do dedín vždy viac snehu, silnejšie mrazy a chumelicu. Dedkovia a babky povyťahovali z truhlíc hrubé kožúšky, kabanice a teplé čižmy. Deti sa vyhrievali na pieckach a mládež sa vybrala von, pripravovať sa na fašiangovú veselicu.

 Vonku štípal poriadny mráz, ako sa na toto obdobie patrí. Niektorí dedinčania sa vyobliekali do najkrajších krojov a niektorí do najstrašidelnejších fašiangových masiek. Nechýbali masky ako turoň, koza, kôň, medveď, čert, cigánka, mladucha so ženíchom a deckom, smrtka, striga a všakovaké iné masky. Masky nosili so sebou aj poriadnu palicu, na ktorú napichovali výslužky z mäsa, slaninu a klobásy. Do koša dostávali vajcia, ovocie, koláče a pálenku. Sprevádzala ich ľudová hudba a bujará veselá nálada. Spievali, skákali a v každom dvore vonku na snehu vytancovali nielen gazdinú, ale aj ich dievky.

 Najviac radosti z tejto udalosti mali deti. Behali za maskami, robili za nimi grimasy alebo sa im plietli popod nohy. Niektorým sa podarilo z koša uchmatnúť koláčik. Tie najmenšie sa báli a schovávali sa mamkám poza sukne.

 Spievalo a tancovalo sa po celej dedine. Dni zábav vrcholili utorkom o polnoci, pred Popolcovou stredou, pochovávaním basy. Hudba utíchla a nastalo obdobie 40-dňového pôstu.

Fašiangové zvyky v mnohých dedinách doteraz udržiavajú folklórne súbory. Nuž a na fašiangový karneval sa najviac tešia deti. Ten tohtoročný v kultúrnom dome byť nemôže, v škôlke však áno a u Vás doma, tiež ☺ . Predsa nejaké masky, staré oblečenie pre seba, svojich súrodencov a možno aj maminu či tatina nájdete. Farby na tvár sa u maminky medzi šminkami tiež nájdu. A potom už stačí si pustiť veselú hudbu a karneval môže začať ☺.

**Rozprávka Ako to bývalo na fašiangy**

<https://www.veselerozpravky.sk/chalupka-na-vrsku-ako-to-byvalo-na-fasiangy/>

**Pieseň Fašiangy, Turíce**

<https://www.youtube.com/watch?v=aYdreIXtJb0>

**Pieseň Karneval (Kortina)**

<https://www.youtube.com/watch?v=UZ14bCu9l8o>

**Pieseň Karneval (Fíha Tralala)**

<https://www.youtube.com/watch?v=UbxaGDpR2lc>

**Pieseň Karneval (Ujo Ľubo)**

<https://www.youtube.com/watch?v=FVCxXmuzB-k>

**Pieseň Veselá čača (Ujo Ľubo)**

<https://www.youtube.com/watch?v=AH81rLslAz4>

**Pieseň Štyri kroky dopredu**

<https://www.youtube.com/watch?v=P7q7yn2Zylk>